နောက်ဆုံးညစာ (ပန်းချီ)

နောက်ဆုံးညစာ () သည် ၁၅-ရာစု နှောင်းပိုင်းတွင် အီတလီ စွယ်စုံရပညာရှင် လီယိုနာဒို ဒါဗင်ချီ ရေးသည့် နံရံဆေးရေး ပန်းချီဖြစ်သည်။ အီတလီနိုင်ငံ၊ မီလန်မြို့ရှိ ဆန်တာ မာရီယာ ဒဲလီ ဂရာဇီ (Santa Maria delle Grazie) သီလရှင်ကျောင်းတွင် ဆွဲထားသည်။

၁၄၉၅-၉၆ ဝန်းကျင်တွင် ဘုရားကျောင်း မွမ်းမံသည်။ အလှဆင်သည့်အနေဖြင့် လီယိုနာဒို၏ ပရိသတ် မီလန်မြို့စား လူဒိုဗီကို ဖော်ဇာ (Ludovico Sforza) က ရေးဆွဲစေခြင်း ဖြစ်သည်။ ပန်းချီမှာ ယေရှုနှင့် သူ၏ သာဝကများ နောက်ဆုံးအကြိမ် ညစာစားနေခြင်းကို သရုပ်ဖော်ခြင်း ဖြစ်သည်။ ဤ ၁၂ ဦးအနက်မှ တစ်ဦးက သူ့အား သစ္စာဖောက်မည်ဟု ယေရှုက ပြောလေရာ သာဝကတို့ အထိတ်တပြာ ဖြစ်သွားဟန် စီစဉ်ထားသည်။

ဆွဲသည့်နည်း၊ ရာသီဥတုဒဏ်နှင့် အခြားထိခိုက်မှုများကြောင့် မူလအနေအထားမှာ အနည်းငယ်သာ ကျန်သည်။ ထပ်ခါထပ်ခါ မံဆွဲခဲ့ရာ နောက်ဆုံးပြင်ခဲ့သည်မှာ ၁၉၉၉ ခုက ဖြစ်သည်။

၁၄၉၈ ပန်းချီကားများ